BILAG

ENHEDSDOKUMENT

»Uhlen Laubach«

PDO-DE-02082

Dato for indgivelse af ansøgningen: 26.3.2015

1. Betegnelse(r), der skal registreres

Uhlen Laubach

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Kvalitetsvin

Riesling-hvidvine modnes på Uhlen Laubach-godset. Der er tre kategorier af vinavlsprodukter, hver med lidt forskellige egenskaber: kvalitetsvin, vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Laubach-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler. Med et kalkindhold på 25 til 45 % er den grå Laubach-skifer en af de mest kalkholdige bjergarter i Mosel-regionen. Dette forklarer aromaen, der ofte har strejf af kølig røg og hasselnødder, og den generelt mere fyldige, bløde smag, der kendetegner de vine, som modnes der. Vinene er varme og fløjlsagtige, og mange af dem har en fascinerende fyldighed og smagsdybde. Vinene er cremede og generelt drikkeklare efter en meget kort modningsperiode.

Generelle analytiske karakteristika

Maksimalt alkoholindhold (% vol.): 15,0 Virkeligt minimumsalkoholindhold (% vol.): 11,5 Samlet minimumssyreindhold: 5,0 g/l udtrykt i vinsyre Maksimalt indhold af flygtig syre (milliækvivalenter pr. liter): 1,08 Maksimalt indhold af svovldioxid (mg/l): 250

Vin med særlige egenskaber (Prädikatswein), der er suppleret med Auslese

Riesling-hvidvine modnes på Uhlen Laubach-godset. Der er tre kategorier af vinavlsprodukter, hver med lidt forskellige egenskaber: kvalitetsvin, vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Laubach-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler. Med et kalkindhold på 25 til 45 % er den grå Laubach-skifer en af de mest kalkholdige bjergarter i Mosel-regionen. Dette er grunden til, at de vine, der modnes her, har en aroma, som ofte minder om kølig røg og hasselnødder, og en generelt mere fyldig, blød smag. Vinene er varme og fløjlsagtige, og mange af dem har en fascinerende fyldighed og smagsdybde. Vinene er cremede og generelt drikkeklare efter en meget kort modningsperiode. De forskellige aromaer og smagsnuancer, der er beskrevet, har en underliggende sødme, som er delikat i Auslese-vine og mere cremet i Beerenauslese-vine, og som også kan indeholde smagsnoter af honning. Disse aspekter af vinenes smag er endnu mere udtalte i vine af typen Trockenbeerenauslese. For så vidt angår Eiswein, omfatter de forskellige aromaer og smagsnuancer, der er beskrevet, en kraftig syrlighed.

Generelle analytiske karakteristika

Maksimalt alkoholindhold (% vol.): 41,0 Virkeligt minimumsalkoholindhold (% vol.): 5,5 Samlet minimumssyreindhold: 7,0 g/l udtrykt i vinsyre Maksimalt indhold af flygtig syre (milliækvivalenter pr. liter): 2,1 Maksimalt indhold af svovldioxid (mg/l): 350

Vin med særlige egenskaber (Prädikatswein), med betegnelsen »Beerenauslese«, »Trockenbeerenauslese« eller »Eiswein«

Riesling-hvidvine modnes på Uhlen Laubach-godset. Der er tre kategorier af vinavlsprodukter, hver med lidt forskellige egenskaber: kvalitetsvin, vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Laubach-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler. Med et kalkindhold på 25 til 45 % er den grå Laubach-skifer en af de mest kalkholdige bjergarter i Mosel-regionen. Dette er grunden til, at de vine, der modnes her, har en aroma, som ofte minder om kølig røg og hasselnødder, og en generelt mere fyldig, blød smag. Vinene er varme og fløjlsagtige, og mange af dem har en fascinerende fyldighed og smagsdybde. Vinene er cremede og generelt drikkeklare efter en meget kort modningsperiode. De forskellige aromaer og smagsnuancer, der er beskrevet, har en underliggende sødme, som er delikat i Auslese-vine og mere cremet i Beerenauslese-vine, og som også kan indeholde smagsnoter af honning. Disse aspekter af vinenes smag er endnu mere udtalte i vine af typen Trockenbeerenauslese. For så vidt angår Eiswein, omfatter de forskellige aromaer og smagsnuancer, der er beskrevet, en kraftig syrlighed.

Generelle analytiske karakteristika

Maksimalt alkoholindhold (% vol.): 41,0 Virkeligt minimumsalkoholindhold (% vol.): 5,5 Samlet minimumssyreindhold: 7,0 milliækvivalenter pr. liter Maksimalt indhold af flygtig syre (milliækvivalenter pr. liter): 2,1 Maksimalt indhold af svovldioxid (mg/l): 400

Sekt b.A. (mousserende kvalitetsvin fra bestemte regioner)

Riesling-hvidvine modnes på Uhlen Laubach-godset. Der er tre kategorier af vinavlsprodukter, hver med lidt forskellige egenskaber: kvalitetsvin, vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Laubach-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler. Med et kalkindhold på 25 til 45 % er den grå Laubach-skifer en af de mest kalkholdige bjergarter i Mosel-regionen. Dette forklarer aromaen, der ofte har strejf af kølig røg og hasselnødder, og den generelt mere fyldige, bløde smag, der kendetegner de vine, som modnes der. Vinene er varme og fløjlsagtige, og mange af dem har en fascinerende fyldighed og smagsdybde. Vinene er cremede og generelt drikkeklare efter en meget kort modningsperiode. For så vidt angår Sekt b.A.-vine, forstærkes og intensiveres de forskellige aromaer og smagsnuancer, der er beskrevet for Prädikatswein, af den kuldioxid, der anvendes i produktionen af mousserende vin.

Generelle analytiske karakteristika

Maksimalt alkoholindhold (% vol.): 13,5 Virkeligt minimumsalkoholindhold (% vol.): 11,5 Samlet minimumssyreindhold: 5,0 g/l udtrykt i vinsyre Maksimalt indhold af flygtig syre (milliækvivalenter pr. liter): 1,08 Maksimalt indhold af svovldioxid (mg/l): 185

5. Vinfremstillingspraksis

a) Væsentlige ønologiske fremgangsmåder

Relevante restriktioner for fremstilling af vinene

Følgende er ikke tilladt: kaliumsorbat, lysozym, dimethyldicarbonat, elektrodialyse, fjernelse af alkohol, kationbyttere, koncentrering (frysekoncentrering, osmose, konisk centrifugekolonne), sødning med druemost, egetræsspåner eller præparater.

Kvalitetsvin

Særlig ønologisk fremgangsmåde

Mindst 88 oechslegrader: maksimalt syreindhold = 7,5 g/l, tilsat alkohol op til maks. 14,0 % vol.

Op til 100 oechslegrader og vin tilsat alkohol: maksimalt restsukkerindhold = »halvtør« i henhold til vinlovgivningen

Over 100 oechslegrader: maksimalt restsukkerindhold = mostvægt/3

Vin med særlige egenskaber (Prädikatswein)

Særlig ønologisk fremgangsmåde

Auslese: mindst 105 oechslegrader, minimumsindhold af restsukker = 90 g/l

Beerenauslese: mindst 130 oechslegrader, minimumsindhold af restsukker = 150 g/l

Trockenbeerenauslese: mindst 180 oechslegrader, minimumsindhold af restsukker = 180 g/l

Eiswein: mindst 130 oechslegrader, minimumsindhold af restsukker = 150 g/l

Sekt b.A. (mousserende kvalitetsvin fra bestemte regioner)

Særlig ønologisk fremgangsmåde: traditionel gæring på flaske

b) Maksimumsudbytter

70 hl/ha

6. Præcis afgrænsning af det geografiske område

Uhlen Laubach er en del af BOB'en »Mosel« (registreringsnr. PDO-DE-A1270).

Uhlen Laubach-vinmarkerne ligger i området Winningen i landdistriktet Mayen-Koblenz i delstaten Rheinland-Pfalz. Denne del af Uhlen-regionen har i over ti år været kendt i vinverdenen og andetsteds som »Laubach« — en betegnelse, der stammer fra den præcise geologiske definition af den skifer, der findes her. Området begynder nedstrøms med parcel 256/112, 2571/118, 2581/119, 2398/0, 2395/3 og 2393/0 og ender nedstrøms med parcel 2222/1.

Produkter med BOB'en »Uhlen Laubach« må produceres i det registrerede BOB-område »Mosel« (registreringsnr. PDO-DE-A1270). Det afgrænsede område er omfattet af BOB'en »Mosel«. Uhlen Laubach-godset dækker et areal på 12,84 ha.

7. Primære druesorter

Weißer Riesling

8. Tilknytning til det geografiske område

Uhlen Laubach-vinmarkerne ligger i Nedre Mosels terrasseformede landskab. Uhlen Laubach-terrasserne er arrangeret i en traditionel, sydvestvendt konfiguration og ligger i en højde på mellem 75 m og 210 m over havets overflade. Gennemsnitstemperaturen i løbet af de seneste fem år har med 11,6 °C været forholdsvis høj, som det kunne forventes i en så lav højde. De lave nedbørsmængder (ca. 620 mm) og det høje antal solskinstimer (1 922) giver et mikroklima, der er meget forskelligt fra de øvrige områder under BOB'en »Mosel«, og som er årsagen til druernes særlige modenhed (højt potentielt alkoholindhold med lavt syreindhold og modne phenoler). Vinene siges at være meget udtryksfulde og at have en meget fyldig smag. De særlige geologiske forhold i Uhlen Laubach-regionen hjælper druerne med at nå fysiologisk modenhed og former den særlige smag, der kendetegner de vine, som dyrkes der. På den geologiske tidsskala henhører Uhlen Laubach under systemet Devon, serien Nedre Devon. Mere specifikt består området af sedimenter fra underniveauerne Oberems/Laubach og Lahnstein og lagene Laubach og Hohenrhein. Det høje kalkindhold i den skifer, der findes i området, er tegn på en stigende udjævning af havbunden. Det højst 10-20 m dybe tropiske hav indeholdt oprindelig nok ilt til, at der kunne vokse koraller og muslinger, som nu er indeholdt i skiferen. Den forvitrede, stenede jord, der er resultatet heraf, er en regosol bestående af forskellige slags skifer, hvoraf de fleste er siltholdige. Kalkindholdet i jorden er meget højere end i de tilstødende BOB-områder, hvilket betyder, at jordens pH-værdi også er højere (7,5 sammenlignet med 6,0 i de tilstødende områder). De enkelte jordpartikler holdes for det meste sammen af carbonater. Det faktum, at jorden indeholder forholdsvis få lerpartikler, men har et højt indhold af sten (over 50 %), betyder, at der er høj gennemluftning helt ned til de nedre lag. Navnlig kombineret med det høje kalkindhold og den særlige mikroflora og mikrofauna betyder dette, at vinene fra denne region har meget forskellige organoleptiske egenskaber sammenlignet med de vine, der produceres i de tilstødende BOB-områder. Uhlen Laubach-vine har ofte en let røget duft. Deres smag siges normalt at være fuld og blød, mild og fløjlsagtig. De er meget mere cremede end vinene fra de tilstødende BOB-områder. De er generelt drikkeklare efter en meget kort modningsperiode. Den menneskelige indflydelse er baseret på en vindyrkningstradition, der går flere tusinde år tilbage. Plantning af vinmarker på terrasser, der understøttes af stenmure, kan spores tilbage til romertiden. I år 380 beskrev den romerske digter Ausonius sådanne konstruktioner som »amfiteatre«. Opdagelsen af romerske mønter i terrasserne, der formentlig var beregnet som offergaver, er yderligere bevis på denne praksis. Der er blevet dyrket vin i området lige siden. Gennem århundrederne er produktionskvaliteten til stadighed blevet forbedret ved udvikling af nye druesorter (sorten Riesling kom til i begyndelsen af det 19. århundrede) og nye måder at dyrke dem på (i buske, på pæle eller i trådnet). I de seneste årtier har stigende miljøbevidsthed hovedsagelig ført til mindre og mindre brug af stærkt opløselige mineralske gødninger. Som følge heraf er de naturlige bestande af mikroflora og mikrofauna vendt tilbage til jorden, hvorved processerne for både optagelse af næringsstoffer og kationbytning i stigende grad finder sted som resultat af inkorporeringen af komplekse molekyler, der interagerer symbiotisk med mikrober, som findes på rodhårene. Disse mikrober kan bruges som transmittere mellem de særlige organiske stoffer og mineraler i jorden, hvilket gør vinens smag endnu mere unik.

Den sammenhæng, der er beskrevet ovenfor, gælder også for Sekt b.A.-vine.

9. Vigtige yderligere betingelser

Retlig ramme:

National lovgivning

Type yderligere betingelse:

Supplerende mærkningskrav

Beskrivelse af betingelsen:

De oplysninger, der skal angives på etiketterne og emballagen, er defineret i de love og bestemmelser, der er gældende i Den Europæiske Union, Forbundsrepublikken Tyskland og delstaten Rheinland-Pfalz. Inden de traditionelle benævnelser, der er forbundet med denne oprindelsesbetegnelse, kan anvendes på etiketten, skal vinen have bestået en officiel inspektion. Kun vine, der opfylder de særlige behov, som er forbundet med den officielle inspektion, får udstedt et officielt inspektionsnummer bestående af flere cifre, der angiver inspektionsmyndigheden, bedriftsnummeret, antallet af vine, der er indgivet til inspektion, og det år, hvor de blev indgivet, eller hvor inspektionsnummeret blev udstedt. Inspektionsnummeret skal være angivet på etiketten. De traditionelle benævnelser »Qualitätswein«, »Prädikatswein« og »Sekt b.A.« er forbundet med oprindelsesbetegnelsen og kan erstatte betegnelsen »BOB«.

Link til produktspecifikationen

http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588